Urang Jawa

Suku Jawa (Jawa ngoko:  Wong Jawa, Jawa krama:  Tiyang Jawi) marupokan suku banso tagadang di Indonesia nan barasa dari Jawa Tengah, Jawa Timur, jo Yogyakarta. Saindaknyo 41,7% panduduak Indonesia marupokan etnis Jawa. Salain di katigo provinsi tasabuik, suku Jawa banyak bamukim di Lampung, Banten, Jakarta, jo Sumatera Utara. Di Jawa Barat mareka banyak ditamukan di Kabupaten Indramayu jo Cirebon. Suku Jawa juo punyo sub-suku, sarupo suku Osing, urang Samin, suku Bawean/Boyan, Naga, Nagaring, suku Tengger, jo lain-lain. Salain itu, suku Jawa ado pulo nan ado di nagara Suriname, Amerika Selatan karano pado maso kolonial Balando suku iko dibaok ka sinan sabagai pakarajo dan kini suku Jawa di sinan dikenal sabagai Jawa Suriname.

Sijarah 
Takah kabanyakan kelompok etnis Indonesia nan lain, tamasuak suku Sunda, masyarakaik Jawa marupoanbangsa Austronesia nan moyangnyo dipakiroan barasa dari Taiwan dan bamigrasi malalui Filipina untuak mancapai pulau Jawa antaro tahun 1500 SM hinggo 1000 SM. Namun, manuruik studi genetik nan terbaru, masyarakaik Jawa basamo jo masyarakat Sunda dan Bali mamiliki rasio penanda genetik nan ampiang samo antaro genetik bangsa Austronesia jo Austroasiatik.

Agamo dan kaparcayaan 

Mayoritas urang Jawa mamaluak agama Islam Sunni, catatan patamo kontak Islam jo Jawa nan tacatat adolah pado pado 475 Hijriah (1082 M), sabagaimano tampak pado makam Fatimah binti Maimun. Meskipun baitu, parkembangan Islam baru manjadi gencar pado periode Majapahit, sairing dengan pardagangan atau hubungan upeti antaro Majapahit jo berbagai negara bagian takah Perlak jo Samudra Pasai di Aceh. Di pamakaman Troloyo/Tralaya Trowulan (ibu kota Majapahit), ado babarapo batu nisan Muslim nan barasa dari abaik ka-14 (1368 M, 1376 M). Kadekatan situs iko jo kraton manunjuakan adonyo urang-urang Muslim nan punyo hubungan dakek jo istano.

Pado maso awal panyabarannyo, Islam mamperoleh pijakannyo di kota-kota palabuhan di pesisir utara Jawa takah Gresik, Ampel Denta (Surabaya), Tuban, Demak, jo Kudus. Panyebaran jo kagiatan dakwah Islam di kalangan masyarakat Jawa sacara tradisional dikaikan jo Wali Songo.

Minoritas urang Jawa ado pulo nan mamaluak agamo Kristen (Protestan jo Katolik), nan terkonsentrasi di Jawa Tengah (khususnyo Semarang, Surakarta, Salatiga, Magelang) jo Yogyakarta untuak agamo Katolik. Gereja Kristen pribumi takah Gereja Kristen Jawa (Gereja Kristen Jawa) jo Gereja Kristen Jawa Timur (Gereja Kristen Jawi Wetan) ado pulo. Dalam skala nan labiah ketek, agamo Hindu jo Buddha juo masih dianuik dek masyarakaik Jawa. Urang Jawa suku Tengger masih mampraktikan Jawa-Hindu sampai kini, jo tingga di desa-desa di lereng Gunung Bromo. Samantaro itu, kantong masyarakaik Jawa Buddha ado di desa Kalimanggis, Temanggung.

Kebatinan, disabuik pulo jo Kejawèn, Agama Jawa atau Kapercayaan adolah agamo tradisi Jawa, nan terdiri dari campuran animistik, Hindu-Buddha, jo Islam, tautamo Sufi, baik dalam kapercayaan atau praktik. Agamo iko punyo aka pado sijarah jo religiusitas Jawa, aspek-aspek sinkretisasi dari babagai agama..

Urang Jawa di Sumatera Barat 
Urang Jawa rami tibo ka Sumatera Barat pado maso panjajahan Hindia Balando samaso Parang Pidari. Sangkek itu Ulando manambah pasukan untuak malawan Pidari dari Jawa nan tadiri dari urang-urang Jawa nan manjadi tawanan Parang Diponegoro, nan disabuik sabagai Laskar Sentot. Kudian sasudah parang, urang-urang Jawa dijadikan pagawai pamarintahan ataupun tanago profesional Hindia Balando sarupo mantri-mantri pakabunan kopi ataupun dotor-dotor nan dikirim tugas katiko ado wabah.

Kudian pulo urang Jawa nan disabuik sabagai urang rantai. Urang rantai adolah urang tahanan dari Jawa nan dipaso karajo. Disabuik rantai dek urang-urang tahanan tasabuik dirantai pado liianyo supayo indak malarian diri. Sabalun dipakarajokan, urang-urang rantai ko ditahan di pinjaro tuo, Pulaukaram, Padang, sabalun ditantukan tampek karajonyo. Urang-urang rantai nan dipakarajokan di Sumatera Barat dijadikan buruh tambang batubara Ombilin, Sawahlunto.

Urang-urang Jawa nan tibo di Sumatera Barat pado maso kolonial mambantuak pamukimannyo surang. Pamukimannyo disabuik Kampuang Jawa atau Kampuang Jao, nan taseba di babarapo kota sarupo Padang, Sawahlunto, jo Solok. Urang-urang Jawa ko baadaptasi jo adat jo kabudayaan satampek, bahkan dapek tabantuak bahaso kreol sarupo bahaso Tansi di Sawahlunto. Bahaso Tansi marupokan bahaso kreol antaro Minang, Jawa, jo bahaso-bahaso lain nan dibaok urang buangan ka Sawahlunto.

Tokoh-tokoh Jawa 

 Abdurrahman Wahid, Presiden Republik Indonesia (1999-2001)
 Ahmad Dahlan, Ulama (Kyai) jo pandiri organisasi Muhammadiyah.
 Boediono, Wakil Presiden Republik Indonesia.
 Hasyim Asyari, Pandiri Nahdatul Ulama.
 HM. Soeharto, Presiden Republik Indonesia (1967-1998).
 Joko Widodo, Walikota Surakarta, Gubernur DKI Jakarta dan Presiden Republik Indonesia (2014-2019)
 Julius Darmaatmadja, Uskup Agung Jakarta jo Mantan Katua KWI (Konferensi Waligereja Indonesia) 2000-2006.
 Khofifah Indar Parawansa, Politikus jo Mantan Menteri Nagara Pemberdayaan Perempuan.
 Megawati Soekarnoputri, Presiden Republik Indonesia (2001-2004) jo sakaligus presiden wanita partamo di Indonesia
 Nurcholish Madjid, Cendekiawan jo budayowan.
 Paul Salam Soemohardjo, Katua Parlemen Suriname jo Katua Partai Pertjaja Luhur di Suriname.
 Purnomo Yusgiantoro, Mantari Energi jo Sumberdayo Mineral.
 RA. Kartini, Pahlawan Nasional.
 Saifullah Yusuf, Mantan Mantari Nagara Percepatan Pambangunan Daerah Tatingga. Kiniko manjabaik Wakil Gubernur Jawa Timur.
 Soekarno, Proklamator jo Presiden Republik Indonesia.
 Susilo Bambang Yudhoyono, Presiden Republik Indonesia (2004-2014), Ketua Umum Partai Demokrat.
 Wage Rudolf Supratman, Pancipta lagu "Indonesia Raya".
 Wahid Hasjim, Pahlawan nasional Indonesia jo mantari nagara dalam kabinet partamo Indonesia
 Hidayat Nur Wahid, Mantan Katua MPR RI periode taun 2004 -2009.

Galeri

Rujuakan

Daftar pustaka 
  Clifford Geertz.1960. The religion of Java. Glencoe : The Free press of Glencoe

Caliak pulo 

 Suku-suku di Indonesia

 
Jawa
Entri manggunokan rujuakan WikiPustakaSumatra